OzLabs/hebrew-wiki-articles huggingface dataset:
דובים (תת-משפחה)

דובים (שם מדעי: Ursinae) היא תת-משפחה של יונקים ממשפחת הדוביים. בקבוצה זו מצויים 6 מתוך 8 מיני הדובים החיים כיום, להוציא את הפנדה הענקית הסינית ואת דוב המשקפיים מאמריקה הדרומית.

בני הקבוצה הם יצורים גדולים ואוכלי כל בעלי חוש ריח מפותח. הם חיים באמריקה הצפונית, אירופה ורוב אסיה ובעבר היה מין שחי בצפון אפריקה שנכחד.

הדובים הם טורפי היבשה הגדולים ביותר בעולם. הגדולים ביניהם הם דוב קודיאק ודוב לבן שיכולים לשקול 900 ק"ג.

==סוגים ומינים==
*סוג ומין יחיד דוב שפתני (Melursus ursinus)
*סוג ומין יחיד דוב מלאי (Helarctos malayanus)
*סוג פרוטארקטוס (Protarctos) – נכחד
*סוג דוב (Ursus)
**מין דוב חום (Ursus arctos)
**מין דוב שחור אסייתי (Ursus thibetanus)
**מין דוב שחור אמריקני (Ursus americanus)
**מין דוב קוטב (Ursus maritimus)
**מין דוב המערות (Ursus spelaeus) – נכחד
**מין Ursus abstrusus – נכחד
**מין Ursus arvernensis – נכחד
**מין דוב דנינגרי (Ursus deningeri) – נכחד
**מין דוב אטרוסכוס (Ursus etruscus) – נכחד
**מין דוב אינגרסוס (Ursus ingressus) – נכחד
**מין Ursus dolinensis – נכחד
**מין Ursus inopinatus – נכחד
**מין דוב רוסיקוס (Ursus rossicus) – נכחד
**מין Ursus sackdillingensis – נכחד
**מין דוב מינימוס (Ursus minimus) – נכחד

==קישורים חיצוניים==

קטגוריה:בעלי חיים שתוארו ב-1835
קטגוריה:טקסונים שתוארו בידי ויליאם ג'ון סווינסון
קטגוריה:דוביים
בי. ג'יי. ארמסטרונג

בנג'מין רוי "בי. ג'יי." ארמסטרונג הבן (באנגלית: .Benjamin Roy "B. J." Armstrong Jr; נולד ב-9 בספטמבר 1967) הוא כדורסלן עבר אמריקאי, אשר שיחק בליגת ה-NBA בין השנים 1989–2000. לאורך קריירת ה-NBA זכה ב-3 אליפויות כשחקן שיקגו בולס (–), השתתף פעם אחת במשחק האולסטאר (), והעמיד ממוצעים כוללים של 9.8 נקודות, 1.8 ריבאונדים ו-3.3 אסיסטים למשחק. כשחקן, נודע בעיקר בזכות יכולת הקליעה המרשימה שלו מהשלוש.

מאז שנת 2006 משמש כסוכן שחקני כדורסל.

==קריירת משחק==
ארמסטרונג נולד בעיר דטרויט שבמישיגן, ובין השנים 1985–1989 למד באוניברסיטת איווה. בעונתו הרביעית והאחרונה כשחקן קבוצת הכדורסל של האוניברסיטה קלע 18.6 נקודות ומסר 5.4 אסיסטים בממוצע למשחק.

===שיקגו בולס (1989–1995)===
בדראפט ה-NBA{{כ}} 1989 נלקח ארמסטרונג על ידי שיקגו בולס בבחירה ה-18. בעונות ו- סייע לבולס לזכות בשתי אליפויות ה-NBA הראשונות בתולדות המועדון, עם 9.3 נקודות למשחק כמחליפו מהספסל של הרכז ג'ון פקסון. בעונת תפס את מקומו של פקסון בחמישייה הפותחת, לצד מייקל ג'ורדן, סקוטי פיפן, הוראס גרנט וביל קרטרייט, וזכה עם שיקגו באליפות שלישית ברציפות. בסדרת הגמר מול פיניקס סאנס, בה ניצחו הבולס בתוצאה 4–2, היה ארמסטרונג הקלעי השלישי של קבוצתו עם 13.5 נקודות בממוצע למשחק. במהלך אותה עונה הוביל ארמסטרונג את כל שחקני ה-NBA באחוזי קליעה לשלוש, עם 45.3%.

עם פרישתו של ג'ורדן ממשחק בקיץ 1993, רשם ארמסטרונג את עונתו הטובה ביותר ב-NBA כאשר נבחר לפתוח במשחק האולסטאר, קלע 14.8 נקודות למשחק והוביל את הבולס (לצד פיפן וגרנט) למקום השלישי באזור המזרחי עם מאזן 55–27. בפלייאוף גברה שיקגו על קליבלנד קאבלירס (3–0) בסיבוב הראשון, אך הודחה בחצי גמר המזרח מול ניו יורק ניקס (3–4). בעונת המשיך ארמסטרונג לבלוט לטובה עם ממוצע של 14.0 נקודות למשחק, וקבוצתו הפסידה פעם נוספת בחצי גמר המזרח.

===השנים האחרונות (1995–2000)===
בדראפט ההרחבה של שנת 1995 נלקח ארמסטרונג על ידי טורונטו ראפטורס בבחירה הראשונה, אך משסירב לשחק עבורה הועבר בטרייד לגולדן סטייט ווריורס. בעונתו הראשונה בגולדן סטייט שימש כשחקן חמישייה וקלע 12.3 נקודות למשחק, אך החל מהעונה העוקבת ועד סיום הקריירה תפקד כשחקן ספסל. בתחילת עונת נשלח בטרייד לשארלוט הורנטס, וכשנה לאחר מכן הועבר בטרייד נוסף ללוס אנג'לס לייקרס אשר מיד שחררה אותו מהקבוצה. עד סיום אותה עונה שיחק עבור אורלנדו מג'יק, ובעונתו האחרונה בקריירה, , חזר לשחק בשיקגו בולס.

בעת פרישתו ניצב במקום החמישי בתולדות ה-NBA באחוזי קליעה לשלוש, עם 42.5%.

==לאחר קריירת המשחק==
לאחר פרישתו ממשחק הצטרף לצוות הניהולי של הבולס כעוזרו של הג'נרל מנג'ר ג'רי קראוס, ובין השנים 2003–2005 עבר לשמש כסקאוט של הקבוצה. לאחר מכן שימש במשך תקופה קצרה כפרשן של משחקי NBA ברשת ESPN.

בשנת 2006 הצטרף לסוכנות השחקנים "וסרמן מדיה" המייצגת ספורטאים ואנשי בידור. בין לקוחותיו של ארמסטרונג כסוכן שחקנים, בולטים שחקני ה-NBA דריק רוז, ביסמאק ביומבו, ג'וש ג'קסון וג'בייל מגי.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת איווה
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני גולדן סטייט ווריורס
קטגוריה:כדורסלני שארלוט הורנטס
קטגוריה:כדורסלני אורלנדו מג'יק
קטגוריה:משתתפי משחק האולסטאר של ה-NBA
קטגוריה:פרשני כדורסל אמריקאים
קטגוריה:אמריקאים שנולדו ב-1967
קטגוריה:דטרויט: ספורטאים
נרץ' (פארק לאומי)

הפארק הלאומי נרץ (בבלארוסית: Нарачанскі нацыянальны парк; ברוסית: Нарочанский национальный парк) הוא פארק לאומי בבלארוס, במרכזו אגם נרץ', על שמו נקרא הפארק. הפארק הוכרז ב-28 ביולי 1999, והוא משתרע על שטח של יותר מ-87,000 דונם. בין מיני היונקים החיים בפארק ישנם אייל אציל, שועל ראקון מצוי, גירית מצויה, דלק, ולוטרה; מיני הדגים בפארק כוללים את דג הלש וסוגים של דניס וקרפיון. הפארק כולל גם 218 מינים של עופות, כגון אנפות, עגורים ושלכים.

==היסטוריה==
בתקופת מלחמת העולם השנייה, החל מ-1942, מאות צעירים יהודים שברחו מגטו וילנה הגיעו ליער נארוץ' הסמוך והקימו בו בסיסי פרטיזנים.

==ראו גם==
* נארוץ'
* נרץ' (נהר)
* נרץ' (אגם)

==קישורים חיצוניים==

== הערות שוליים ==

קטגוריה:אירופה: פארקים לאומיים
קטגוריה:בלארוס: פארקים
דור ה-GI

חיילי [[צבא ארצות הברית בלחימה בזירת האוקיינוס השקט, 13 בספטמבר 1943]]
דור ה-GI (באנגלית: G.I. Generation), הידוע גם בשם הדור הגדול ביותר (באנגלית: Greatest Generation), הוא דור אשר נולד בעולם המערבי לאחר הדור האבוד. אף שאין הסכמה מלאה לגבי שנת ההתחלה והסיום של הדור, לרוב הכוונה לאלה שנולדו מתחילת העשור הראשון של המאה ה-20 ועד אמצע או סוף שנות ה-20 של המאה העשרים.

סביהם הטיפוסיים של בני דור ה-GI היו הדור המתקדם ודור המיסיונרים; הוריהם היו הדור האבוד. ילדיהם היו הדור השקט ודור הבייבי בום; נכדיהם הטיפוסיים היו דור ה-X.

בני דור זה חוו את המחסור של שנות השפל הכלכלי ואי היציבות הפוליטית בנעוריהם או תחילת חייהם כאנשים בוגרים וחלקם נסחף לתמיכה בתנועות הפשיסטיות כתוצאה מכך.

רובם השתתפו במלחמת העולם השנייה או חי בארצות המשועבדות לנאצים באירופה, אך חיו את רוב חייהם הבוגרים ואת גיל העמידה בשגשוג שאפיין את העשורים שלאחר המלחמה.

עייפותו של הדור ממלחמות, ניסיונו להדחיק את העבר הקרוב על זוועותיו והתמקדותו בשיקום אישי ומשפחתי והיא שהביאה לפריחה הכלכלית ולהקמת מדינת הרווחה שאפיינה את מערב אירופה אחרי מלחמת העולם השנייה.

בארצות הברית דור זה מילא תפקיד חשוב בהפיכתה של ארצות הברית למעצמה מובילה בעולם.

==אטימולוגיה==
השם דור ה G.I. ניתן לדור על ידי שטראוס והאוו בספרם "דורות" על שום מעורבותו במלחמת העולם השנייה. G.I. פירושו פריט ממשלתי (צבאי).

השם "הדור הגדול ביותר" (The Greatest Generation) הוטבע על ידי העיתונאי והסופר טום ברוקו בספרו "The Greatest Generation" אשר התייחס לדור של האנשים שנולד וגדל בתקופת השפל הגדול (1929-1939) בארצות הברית ולחם או לקח חלק אקטיבי במלחמת העולם השנייה (1945-1939). 

==אישים בולטים שמזוהים עם דור ה-GI==
אישים אמריקאים בולטים אשר השיוך שלהם לקבוצה הדמוגרפית "דור ה-GI" התפרסם במקורות מהימנים בולטים:
* וולט דיסני (1901 - 1966), מפיק סרטי אנימציה, אנימטור, יוצר פארק השעשועים המפורסם "דיסנילנד" ומייסד חברת וולט דיסני הרווחית
* פרנק סינטרה (1915 - 1998), זמר ושחקן

בנוסף לכך, שבעה נשיאים אמריקאים מזוהים עם "דור ה-GI":
* ג'ון פיצג'רלד קנדי (1917 - 1963), נשיאהּ ה-35 של ארצות הברית בין השנים 1961 ל-1963
* לינדון ג'ונסון (1908 - 1973), נשיאהּ ה-36 של ארצות הברית בין השנים 1963 ל-1969.
* ריצ'רד ניקסון (1913 - 1994), נשיאהּ ה-37 של ארצות הברית בין השנים 1969 ל-1974.
* ג'רלד פורד (1913 - 2006), נשיאהּ ה-38 של ארצות הברית בין השנים 1974 ל-1977.
* ג'ימי קרטר (נולד ב-1924), נשיאהּ ה-39 של ארצות הברית בין השנים 1977 ל-1981.
* רונלד רייגן (1911 - 2004), נשיאהּ ה-40 של ארצות הברית בין השנים 1981 ל-1989
* ג'ורג' הרברט ווקר בוש (1924 - 2018), נשיאהּ ה-41 של ארצות הברית בין השנים 1989 ל-1993

<gallery perrow="5">
קובץ:Walt Disney Snow white 1937 trailer screenshot (13).jpg|וולט דיסני
|ג'ון פיצג'רלד קנדי
קובץ:Ronald Reagan 1981 presidential portrait.jpg|רונלד רייגן
קובץ:Frank Sinatra2, Pal Joey.JPG|פרנק סינטרה
</gallery>

==הערות שוליים==

קטגוריה:דמוגרפיה
קטגוריה:דורות סוציולוגיים
רלף בירד

רלף מילטון בירד הבן (באנגלית: .Ralph Milton Beard Jr; 2 בדצמבר 1927 – 29 בנובמבר 2007) היה כדורסלן אמריקאי, אשר שיחק בליגת ה-BAA (לימים ליגת ה-NBA) בעונות –, לפני שהושעה מהליגה בגין סקנדל הימורים שהיה מעורב בו כשחקן באוניברסיטת קנטקי. בשתי עונותיו ב-NBA נבחר לחמישיות העונה, וממוצעיו הכוללים הם 15.9 נקודות, 3.8 ריבאונדים ו-3.8 אסיסטים למשחק.

==קריירת מכללות ונבחרת ארצות הברית==
בירד נולד בעיר הרדינסבורג שבקנטקי, ולמד בלואיוויל הסמוכה. בין השנים 1945–1949 למד באוניברסיטת קנטקי, והוביל את קבוצת הכדורסל שלה לשתי זכיות רצופות באליפות טורניר המכללות ב-1948 וב-1949. בשתי עונות אלו נבחר לחמישיית העונה של ליגת המכללות (First-team All-American), לצד חברו לקבוצה אלכס גרוזה, לאחר שקלע 11.8 נקודות בממוצע למשחק.

בקיץ 1948 השתתף עם גרוזה באולימפיאדת לונדון כחבר נבחרת ארצות הברית בכדורסל, וזכה עמה במדליית הזהב.

==קריירת משחק==
גופיית המשחק של בירד תלויה בתקרת אולמה הביתי של קבוצת [[אוניברסיטת קנטקי]]
בירד נלקח על ידי שיקגו סטאגס בסיבוב השני של דראפט ה-NBA{{כ}} 1949, ומיד הועבר בטרייד לאינדיאנפוליס אולימפיאנס, במדיה חזר לשתף פעולה עם גרוזה. לאורך עונת הרוקי שלו קלע 14.9 נקודות למשחק (תשיעי בליגה) ומסר 3.9 אסיסטים למשחק (שביעי בליגה), ובסיומה נבחר לחמישייה השנייה של העונה.

בעונתו השנייה בליגה, , העמיד ממוצעים של 16.8 נקודות (שביעי בליגה) ו-4.8 אסיסטים (חמישי בליגה) למשחק, ונבחר להשתתף במשחק האולסטאר. אינדיאנפוליס סיימה את אותה עונה במקום השמיני בליגה והודחה בסיבוב הפלייאוף הראשון על ידי מיניאפוליס לייקרס, על אף יכולת מצוינת של בירד שקלע 22.0 נקודות למשחק. בסיום העונה נבחר לחמישייה הראשונה של העונה, יחד עם גרוזה.

בקיץ 1951 נחשפה שערוריית הימורים שהיו מעורבים בה 33 שחקנים משבע אוניברסיטאות שונות בליגת המכללות האמריקאית, בין השנים 1947–1950. בין החשודים היו בירד וגרוזה, אשר הושעו מליגת ה-NBA לצמיתות לאחר שהודו בחקירתם כי מכרו משחקים כשחקני קנטקי בעונת 1948/1949. מאז המקרה לא שב בירד לשחק כדורסל.

ב-29 בנובמבר 2007 נפטר בירד בביתו שבלואיוויל, קנטקי, בגיל 79.

==קישורים חיצוניים==

* 

==הערות שוליים==

קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:משתתפי משחק האולסטאר של ה-NBA
קטגוריה:משתתפי אולימפיאדת לונדון (1948)
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אלופים אולימפיים אמריקאים: כדורסל
קטגוריה:כדורסלני אינדיאנפוליס אולימפיאנס
קטגוריה:אמריקאים שנולדו ב-1927
קטגוריה:אמריקאים שנפטרו ב-2007
תהילים קל"ד

תהילים קל"ד הוא המזמור ה-134 בספר תהילים (זהו הפרק ה-133 על פי המספור הקיים בתרגום השבעים ובוולגטה) והוא משתייך לקובץ שירי המעלות. המזמור הוא האחרון בקובץ מזמורים זה ועיקר עניינו ברכה לה'. במזמור נעשה שימוש בליטורגיה היהודית והנוצרית.

לדעת תוספות ( ד"ה ה"ג) שני הפסוקים: גם הם חלק ממזמור קל"ד, ואילו המזמור הבא, קל"ה, מתחיל .

==תוכן המזמור ומבנהו==
יש המחלקים את המזמור לשני חלקים: פסוקים א' -ב' והחלק השני הוא פסוק ג'.

===חלק ראשון===
פסוק א' נאמר בלשון ציווי. קהל השומעים, "עַבְדֵי ה'", מצווים לברך את ה'. זהות אלה המכונים "עַבְדֵי ה'" לא ידועה וייתכן כי הכוונה לכהנים המשרתים את העם או בבית המקדש. צירוף המילה " בַּלֵּילוֹת" מעיד על כך שעבודתם של עבדי ה' נעשתה ביום כמו הקרבת קורבנות ובלילה יוחדה עבודתם להדלקת המנורה וקטורת הסמים. כמו כן אש המזבח הייתה דולקת כל הלילה. יש הסוברים כי בשעת הקרבת הקורבנות נאמרה שירה מפי עובדי הקודש. ייתכן כי הכוונה לקהל הבא בשערי בית המקדש לאכול מהקורבנות שהוקרבו במהלך היום. בפסוק ב' קורא בעל המזמור לקהל השומעים לשאת ידיים מעלה ולברך את ה'. ניתן לשער כי היה נהוג לברך בסמיכת ידיים. את המילים "שאו ידיכם קדש" יש שכיוונו לכהנים שנשאו ידיהם בתפילה.

===חלק שני===
בחלקו השני של המזמור, בפסוק ג' פונה משורר תהילים אל אדם. ייתכן כי ברכתו של ה' היא מענה לברכת הכוהנים בחלקו הראשון של המזמור. ברכת עבדי ה' בחלקו הראשון של המזמור נעשיית בפנייה אל קהל השומעים כאשר עבדי ה' נושאים כפיהם. ה' בברכתו בחלקו השני של המזמור מברך את העם מציון, ברכה שניתן לפרשה כברכה אוניברסלית לכלל העמים וזאת ניתן להבין מהמילים "עושה שמיים וארץ", וכברכה לעם ישראל ממקום בית המקדש, ציון הנמצאת במרכזה של הארץ.

== המזמור בליטורגיה ==

=== בתפילה היהודית ===
מזמור זה נאמר אצל חלק מקהילות אשכנז המערבי ואצל חלק מהחסידים לפני תפילת ערבית, משום שכתוב בו "העומדים בבית ה' בלילות".

בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

=== בתפילה הנוצרית ===

== המזמור בספרות חז"ל ==
הפסוק משמש ב כמקור לדברי ר' יהושע בן לוי שכהן שלא נטל ידיו אינו רשאי לשאת כפיים ולעלות לדוכן לברך ברכת כהנים.

==המזמור בתרבות==
* את מילות המזמור שר בני אלבז ללחן של מרקו בחט.
* ואשען - בערי וועבער באלבומו בן מלך.

== לקריאה נוספת ==
* שמאי גלנדר, "חוויית האירוע הטקסי במזמורי תהילים", בית מקרא נד/א, 2009. 

==קישורים חיצוניים==

==הערות שוליים==

קלד
קטגוריה:שיר המעלות
הוכה פלוהה

הוֹכֶה פְלוֹהֶה (בהולנדית: Hoge Veluwe) הוא פארק לאומי במחוז חלדרלנד ליד העיר ארנהם, המנוהל על ידי קרן פרטית. שטחו של הפארק 55 קמ"ר והוא שמורת הטבע הרציפה הגדולה ביותר בהולנד. רובו מתאפיין בנוף שדות ושיחים מישורי אך הוא כולל גם חוליות (דיונות) ויערות. האזור עוצב בתקופת הקרח כמורנה בשולי קרחון. במקום נמצאים שני מוזיאונים, מוזיאון מוזיאונדר (Museonder) לביולוגיה וגאולוגיה של האזור ומוזיאון קרולר-מילר לאמנות (המחזיק את האוסף השני בגדלו של יצירות וינסנט ואן גוך אחרי מוזיאון ואן גוך באמסטרדם), בשטחו הנרחב פזורות יצירות אמנות רבות ופסלים סביבתיים.

== היסטוריה ==
שטח הפארק נרכש על ידי בני הזוג הלנה קרולר-מילר (Helene Kröller-Müller) ואנטון קרולר (Anton Kröller) כאחוזה פרטית ב-1909. הם הביאו למקום חיות על מנת לפתח במקום ציד. במקביל החלו להקים מבנה מוזיאון שיאכסן את אוצרות האמנות שאספו כאספני אמנות. אולם, המשבר הכלכלי העולמי לא איפשר לבני הזוג לקיים את תוכניותיהם. ב-1935 הם תרמו את אוסף האמנות שלהם לממשלת הולנד, בתמורה להתחייבותה של זו להקים את המוזיאון. אדמות האחוזה הפכו לפארק שנמסר לניהול של קרן שהוקמה בסיוע הלוואה ממשלתית. כך הייתה האחוזה לפארק הלאומי השני במדינה.

בין בעלי החיים בפארק נמנים מאות פריטים של אייל אציל ואייל הכרמל, כבש מופלון וחזירי בר. כן ניתן למצוא בו שועלים, גיריות ודלק אירופי.

שטחו של הפארק מגודר ובשעריו נגבים דמי כניסה, במהלך השנים גברו התלונות על כך שהוא דורש דמי מעבר ממטיילים ורוכבי אופניים העוברים בדרכים החוצות אותו (ושאינם מעוניינים לבצע עיקוף ארוך). החל מ-2007 משלמים רוכבי אופניים השוהים בשטח זמן קצר יחסית (האופייני לחצייתו) סכום מופחת.

בפארק עצמו פועלת מערכת של שיתוף אופניים, במסגרתה יכולים מטיילים לתור את הפארק.

== מוזיאון קרולר-מילר ==
מוזיאון קרולר-מילר
סמוך לשער הכניסה לפארק מכיוון הכפר אוטרלו (Otterlo) ניצב מבנה המוזיאון וגן הפסלים רחב הידיים שלו. בני הזוג קרולר-מילר היו מבין הראשונים שזיהו את גאוניותו של וינסנט ואן גוך ובין היתר נמצאים באוסף ציוריו מרפסת בית הקפה בלילה וגרסה של אוכלי הבולבוסים, באוסף המוזיאון נמצאות גם יצירות של פיט מונדריאן, ז'ורז'-פייר סרה, אודילון רדון, ז'ורז' בראק, פול גוגן, לוקאס קראנאך האב, ג'יימס אנסור, חואן גריס ופבלו פיקאסו. 

מבנה המוזיאון תוכנן על ידי אנרי ון דה ולדה ונחנך ב-1938. גן הפסלים נפתח לציבור ב-1961. ב-1977 נפתח אגף תערוכות מתחלפות. 

== מוזיאון מוזיאונדר ==
מערכת שורשים של עץ בן 135 שנה במוזיאון מוזיאונדר
המוזיאון הוקם במרכז הפארק ב-1993 על ידי בעלה של המלכה ביאטריקס, קלאוס פון אמסברג. במקום תצוגה קבועה של הביולוגיה והגאולוגיה של האזור (בהם הסבר ותצוגה על היווצרותו הגאולוגית של האזור וסלעים תועים; מאובנים ושלדים של יצורים שחיו במקום בעבר כגון דוב מערות וקרנף אירופאי, פיל ישר-חט ושור הבר ומערכת שורשים של עץ קדום בן 135 שנה) ותערוכות מתחלפות. 

== קישורים חיצוניים ==

* 
* [https://krollermuller.nl/en/unique-in-every-season האתר הרשמי של מוזיאון קרולר-מילר]
*[https://web.archive.org/web/20090321173747/http://www.hogeveluwe.nl/page.asp?id=43&folder_id=1 היסטוריה של הפארק] 
* [https://web.archive.org/web/20090425153539/http://www.hogeveluwe.nl/page.asp?id=6 מוזיאונדר] 

קטגוריה:ערכים שבהם תבנית בריטניקה אינה מתאימה
קטגוריה:הולנד: גאוגרפיה
קטגוריה:חלדרלנד
קטגוריה:הולנד: פארקים
קטגוריה:הולנד: גני פסלים
דוידה זפאקוסטה

דוידה זפאקוסטה (באיטלקית: Davide Zappacosta; נולד ב-11 ביוני 1992) הוא כדורגלן איטלקי המשחק בעמדת המגן באטאלנטה.

==קריירה==
זפאקוסטה החל לשחק כדורגל בקבוצת הכדורגל בעיר הולדתו, סורה, בה שיחק בעמדת החלוץ עד שהוסב לעמדת המגן הימני.

בשנת 2008 עבר לשחק בעיר הסמוכה, איסולה לירי, וערך את הבכורה שלו במדי הקבוצה הבוגרת בעונת 2009/2010.

בינואר 2011 עבר לשחק באטאלנטה, ששילמה 60,000 € על חצי מכרטיס השחקן שלו, ובמשך חצי עונה הוא שיחק בקבוצת הנוער של המועדון.

באוגוסט 2011 השאילה אותו אטאלנטה לאוולינו מהליגה פרו. בסוף העונה קנתה אטאלנטה את חצי כרטיס השחקן השני שלו מאיסולה לירי, אך מכרה אותו לאוולינו תמורת 40,000 €. זפאקוסטה שיחק 3 עונות במדי אוולינו, כשבעונת 2012/2013 סייע לקבוצתו לסיים במקום הראשון ולעלות לסרייה ב', בה היה אחד מהשחקנים הבולטים בעונת 2013/2014. באותה עונה אף כבש את שער הבכורה שלו בקבוצה.

ב-4 ביוני 2014 חתם זפאקוסטה חוזה באטאלנטה ל-4 שנים תמורת 900,000 אירו. את הופעת הבכורה שלו בקבוצה ערך ב-23 באוגוסט 2014 בניצחון קבוצתו 2–0 על פיזה במסגרת הסיבוב השלישי של הקופה איטליה. את הופעת הבכורה שלו בסרייה א' ערך ב-31 באוגוסט 2014 בתיקו 0–0 ביתי עם הלאס ורונה, ואת שער הבכורה שלו בליגה כבש ב-6 בינואר 2015 בתיקו 2–2 עם גנואה.

ב-10 ביולי 2015 עבר לטורינו יחד עם השחקן דניאלה באסלי תמורת 10 מיליון אירו. ב-20 בספטמבר 2015 ערך את הופעת הבכורה שלו בקבוצה כשעלה כמחליף בניצחון קבוצתו 2–0 על סמפדוריה. ב-28 באוקטובר 2015 כבש את שער הבכורה שלו בתיקו 3–3 עם גנואה.

ב-31 באוגוסט 2017 נמכר לקבוצת צ'לסי תמורת 28 מיליון אירו וחתם על חוזה ל-4 שנים ברגעים האחרונים של חלון ההעברות. את הופעת הבכורה שלו ערך ב-9 בספטמבר 2017 כשעלה כמחליף בניצחון קבוצתו 2–1 על לסטר סיטי. את הופעת הבכורה שלו בליגת האלופות ואת כיבוש שערו הראשון במסגרת זו חגג ב-12 בספטמבר 2017, בניצחון קבוצתו 6–0 על קרבאך. בכיבוש שער זה הפך לשחקן האיטלקי ה-100 שכובש בליגת האלופות. ב-30 בדצמבר 2017 כבש את שערו הראשון בליגה בניצחון קבוצתו 5–0 על סטוק סיטי.

ב-21 באוגוסט 2019 האריך את חוזהו בצ'לסי בשנה אחת, ואז הושאל לרומא לחצי עונה, עם אופציה להארכת השאלה לחצי עונה נוספת. הוא ערך את הופעת הבכורה שלו ב-25 באוגוסט 2019, כשעלה כמחליף בדקה ה-78 בתיקו 3–3 עם גנואה. לאחר מכן נפצע ברצועה הצולבת ונעדר למשך תקופה.

ב-19 בספטמבר 2020 הושאל זפאקוסטה לגנואה לעונה אחת.

ב-24 באוגוסט 2021 חזר לאטאלנטה וחתם לארבע שנים.

===קריירת נבחרות===
זפאקוסטה זומן לראשונה לסגל נבחרת איטליה לקראת משחקי יורו 2016, ואף נכלל בסגל הסופי, אך לא שיחק.

את הופעת הבכורה שלו במדי הנבחרת ערך זפאקוסטה ב-12 בנובמבר 2016 בניצחון נבחרתו 4–0 על נבחרת ליכטנשטיין במסגרת משחקי מוקדמות מונדיאל 2018.

==תארים==
;אוולינו
*אליפות הליגה פרו (1): 2011/2012
*קופה איטליה סרייה C (1): 2012/2013

;צ'לסי
*גביע ה-FA (1): 2017/2018
*הליגה האירופית (1): 2018/2019
אטאלנטה
* הליגה האירופית: 2023/2024

==קישורים חיצוניים==

* [https://www.soccerbase.com/players/player.sd?player_id=77717 פרופיל] באתר הרשמי של צ'לסי

==הערות שוליים==

קטגוריה:מגני כדורגל איטלקים
קטגוריה:כדורגלני אטאלנטה
קטגוריה:כדורגלני טורינו
קטגוריה:כדורגלני צ'לסי
קטגוריה:כדורגלני רומא
קטגוריה:כדורגלני גנואה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:איטלקים שנולדו ב-1992
מריה תרזה, נסיכת לוונשטיין-ורטהיים-רוזנברג

מריה תרזה, נסיכת לוונשטיין-ורטהיים-רוזנברג (בגרמנית: Maria Theresa, Prinzessin von Löwenstein-Wertheim-Rosenberg; 4 בינואר 1870 - 17 בינואר 1935) הייתה נסיכה גרמנית ואשתו של מיגל, דוכס ברגנסה, התובע המיגליסטי לכס המלוכה של פורטוגל בשנים 1866 – 1920.

== ביוגרפיה ==
מריה תרזה נולדה ב-4 בינואר 1870 ברומא, לקרל, נסיך לוונשטיין-ורטהיים-רוזנברג השישי, אחיה של אדליידה מלוונשטיין-ורטהיים-רוזנברג, ולסופיה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו, והייתה אחותו הבכורה של אלויס, נסיך לוונשטיין-ורטהיים-רוזנברג השביעי. ב-8 בנובמבר 1893 התחתנה מריה תרזה עם בן דודה מיגל, דוכס ברגנסה, בנו של מיגל הראשון, מלך פורטוגל, ממנו נולדו לה שמונה ילדים. בשנת 1920 ויתר בעלה על זכויותיו לטובת בנם דוארטה נונו, דוכס ברגנסה, ובשנת 1927 הוא נפטר, וב-17 בינואר 1935 מתה מריה תרזה בווינה.

== משפחתה ==
ב-8 בנובמבר 1893 התחתנה מריה תרזה עם בן דודה מיגל, דוכס ברגנסה, ממנו נולדו לה שמונה ילדים:
* איזבל מריה, נסיכת ברגנסה (1894–1970), התחתנה עם פרנץ יוזף, נסיך טורן וטקסיס התשיעי.
* מריה בנדיטה, נסיכת ברגנסה (1896–1971).
* מאפלדה, נסיכת ברגנסה (1898–1918).
* מריה אנה, נסיכת ברגנסה (1899–1971), התחנה עם קרל אוגוסט, נסיך טורן וטקסיס העשירי.
* מריה אנטוניה, נסיכת ברגנסה (1903–1973), התחתנה עם סידני אשלי צ'אנלר (בנו של ויליאם אסטור צ'אנלר).
* פיליפה, נסיכת ברגנסה (1905–1990).
* דוארטה נונו, דוכס ברגנסה (1907–1976), התחתן עם מריה פרנסיסקה מאורליאן-ברגנסה.
* מריה אדליידה, נסיכת ברגנסה (1912–2012), התחתנה עם ניקולאס ון אודן.

== אילן יוחסין ==

==קישורים חיצוניים==

== הערות שוליים ==

קטגוריה:בית ברגנסה
קטגוריה:גרמניות שנולדו ב-1870
קטגוריה:גרמנים שנולדו ב-1870
קטגוריה:גרמניות שנפטרו ב-1935
קרל, נסיך לוונשטיין-ורטהיים-רוזנברג השישי

קרל, נסיך לוונשטיין-ורטהיים-רוזנברג השישי (בגרמנית: Karl Heinrich zu Löwenstein-Wertheim-Rosenberg; 21 במאי 1834 - 8 בנובמבר 1921) היה אציל גרמני, נסיך לוונשטיין-ורטהיים-רוזנברג, פוליטיקאי קתולי ומאוחר יותר נזיר דומיניקני. הוא היה הנשיא הראשון של החברה הקתולית של גרמניה, וחבר הרייכסטאג מ-1871 מטעם מפלגת המרכז הגרמנית.

== ביוגרפיה ==
קרל נולד ב-21 במאי 1834 בהייד, לקונסטנטין, נסיך הכתר של לוונשטיין-ורטהיים-רוזנברג ולאגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארות. בשנת 1835 מתה אמו, ובשנת 1838 מת אביו, וקרל ואחותו אדליידה גודלו על ידי הורי אביו קרל תומאס, נסיך לוונשטיין-ורטהיים-רוזנברג וסופיה, רוזנת וינדיש-גרץ. הוא היה צאצא זכר של פרידריך הראשון, הנסיך הבוחר מפפאלץ. קרל למד משפטים, וירש את ראשות בית לוונשטיין-ורטהיים-רוזנברג ואת תואר הנסיך בשנת 1849, לאחר מות סבו. בשנת 1868 הוא נהיה הנשיא הראשון של החברה הקתולית של גרמניה, ובשנת 1871 הוא נבחר כחבר הרייכסטאג מטעם מפלגת המרכז הגרמנית.

לאחר מות אשתו בשנת 1899, הוא הפך בשנת 1907 לנזיר ב ריימונדוס מריה, וחי במנזר ונלו בהולנד. הוא הוסמך ככומר קתולי בשנת 1908, ובאותה שנה, הוא ויתר על תואר הנסיך שלו והעביר אותו לבנו. ב-8 בנובמבר 1921 מת קרל בקלן, והוא בן 87 שנים.

== משפחתו ==
בשנת 1859 התחתן קרל עם אדלהייד, נסיכת איזנבורג-בידינגן, ולאחר מותה, הוא התחתן בשנת 1863 עם סופיה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו, ממנה היו לו שמונה ילדים:
* פרנציסקה, נסיכת לוונשטיין-ורטהיים-רוזנברג (1864–1930).
* אדלהייד, נסיכת לוונשטיין-ורטהיים-רוזנברג (1865–1941), התחתנה עם הרוזן אדלברט יוזף פון שונבורן.
* אגנס, נסיכת לוונשטיין-ורטהיים-רוזנברג (1866–1954).
* יוזף, נסיך הכתר של לוונשטיין-ורטהיים-רוזנברג (1868–1870).
* מריה תרזה, נסיכת לוונשטיין-ורטהיים-רוזנברג (1870–1935), התחתנה עם בן דודה מיגל, דוכס ברגנסה.
* אלויס, נסיך לוונשטיין-ורטהיים-רוזנברג השביעי (1871–1952), התחתן עם יוזפינה קינסקי, רוזנת וצ'יניץ וטטאו.
* אנה, נסיכת לוונשטיין-ורטהיים-רוזנברג (1873–1936), התחתנה עם פליקס, נסיך שוורצנברג.
* יוהנס בפטיסט, נסיך לוונשטיין-ורטהיים-רוזנברג (1880–1956), התחתן עם הרוזנת אלכסנדרה פון ברנסטורף.

== אילן יוחסין ==

== קישורים חיצוניים ==

== הערות שוליים ==

קטגוריה:אבירי מסדר גיזת הזהב
קטגוריה:אנשי דת גרמנים קתולים
קטגוריה:גרמנים שנולדו ב-1834
קטגוריה:גרמנים שנפטרו ב-1921
אדר מיליטאו

אדר גבריאל מיליטאו (בפורטוגזית: Éder Gabriel Militão; נולד ב-18 בינואר 1998) הוא כדורגלן ברזילאי המשחק בעמדת הבלם והמגן בריאל מדריד ובנבחרת ברזיל.

==קריירה==
ב-2012 הצטרף מיליטאו למחלקת הנוער של סאו פאולו וב-2017 החל לשחק בקבוצה הבוגרת שם שיחק במשך עונה אחת.

ב-7 באוגוסט 2018 נרכש על ידי פורטו תמורת שבעה מיליון אירו.

ב-14 במרץ 2019 חתם בריאל מדריד על חוזה לשש שנים, החל מ-1 ביולי 2019, תמורת 50 מיליון אירו. קבוצתו הראשונה, סאו פאולו, קיבלה עמלה של ארבעה מיליון אירו על המכירה.

===קריירת נבחרת===
מיליטאו זומן לסגל נבחרת ברזיל לראשונה בספטמבר 2018, לאחר סדרת פציעות שהשביתו את המגנים הימנים הבכירים של הנבחרת, דני אלבס, דנילו ופאגנר. את הופעת הבכורה שלו ערך בניצחון נבחרתו 5–0 על .

במאי 2019 זומן לסגל הנבחרת לקראת משחקי קופה אמריקה 2019, וערך בטורניר הופעה אחת, כשעלה כמחליף במשחק הגמר, בה ניצחה נבחרתו 3–1.

נכלל בסגל נבחרת ברזיל לטורניר מונדיאל 2022.

נכלל בסגל נבחרת ברזיל לטורניר קופה אמריקה 2024.

==תארים==
===קבוצתיים===
;ריאל מדריד
* ליגת האלופות:2023/2024 2021/2022
*אליפות ספרד: 2019/2020, 2021/2022, 2023/2024
* גביע המלך הספרדי: 2022/2023
*הסופר קאפ הספרדי: 2020, 2021/2022
*הסופר קאפ האירופי (2): 2022, 2024
* גביע העולם למועדונים: 2022

;נבחרת ברזיל
*קופה אמריקה: 2019

===אישיים===
* שחקן ההגנה המצטיין של החודש בליגת העל הפורטוגלית (4): ספטמבר 2018, אוקטובר/נובמבר 2018, דצמבר 2018, ינואר 2019.

==קישורים חיצוניים==
* 

* [https://www.foradejogo.net/player.php?player=199801180012&language=2 פרופיל] ([https://web.archive.org/web/20200122073754/https://www.foradejogo.net/player.php?player=199801180012&language=2 ארכיון]), באתר ForaDeJogo

==הערות שוליים==

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני סאו פאולו
קטגוריה:כדורגלני פורטו
קטגוריה:כדורגלני ריאל מדריד
קטגוריה:ספורטאים ברזילאים בפורטוגל
קטגוריה:ספורטאים ברזילאים בספרד
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ברזילאים שנולדו ב-1998
נווה מדבר אנטארקטי

[[עמק רייט, העמקים היבשים מקמרדו]]
[[כף האלט, ארץ ויקטוריה]]
[[מפרץ הולם באדמת מק. רוברטסון]]
[[נווה המדבר שירמאכר, בחוף הנסיכה אסטריד]]
נווה מדבר אנטארקטי (באנגלית: Antarctic oasis) הוא אזור גדול באנטארקטיקה שעל פי רוב אינו מכוסה שלג או קרח, בניגוד למרבית שטחי יבשת אנטארקטיקה, המכוסים רוב השנה שלג או קרח. 

באנטארקטיקה יש, בנוסף לפסגות ההרים ולנונאטאקים, שעל פי רוב אינם מכוסים קרח או שלג, אזורים נוספים אשר באופן טבעי חשופים משלג או קרח, ואלה מכונים "נאות מדבר אנטארקטיים", או "עמקים יבשים". אזורים חשופים אלה מוקפים ביריעות הקרח היבשתיות האנטארקטיות, או, באזורי החוף, מצויים בין יריעות הקרח לבין מדפי הקרח של אנטארקטיקה. 

בנאות מדבר אנטארקטיים נוצרות מערכות מזג אוויר ייחודיות. באזורים אלה יש לחות נמוכה מאוד ומיעוט משקעים. למרות הטמפרטורות הנמוכות, אנרגיית השמש מספקת להמס את מעט השלג היורד באזורים אלה, והרוחות בעמקים מעיפים מהם את שאריות השלג אשר לא נמס. 

למרות הצחיחות, טחבים וחזזיות, גדלים בנאות מדבר אנטארקטיים. 

הנאות הגדולות הן: 

* העמקים היבשים מקמרדו, בארץ ויקטוריה - שטחן 4,900 קמ"ר; 
* כף האלט בצפון ארץ ויקטוריה 
* גבעות בנגר - בין ארץ וילקס וארץ המלכה מרי - שטחן 950 קמ"ר 
* מפרץ הולם, באדמת מק. רוברטסון 
* גבעות וסטפולד, בארץ הנסיכה אליזבת - שטחן 420 קמ"ר 
* גבעות לארסמאן, בארץ הנסיכה אליזבת 
* גבעות סטילוול, בארץ קמפ - שטחן 96 קמ"ר 
* נווה המדבר שירמאכר, בחוף הנסיכה אסטריד, בארץ המלכה מוד - שטחו 34 קמ"ר

== ראו גם ==
* נווה מדבר

== לקריאה נוספת ==
<div class="mw-content-ltr">• Rostislav D. Kouznetsov, [https://iopscience.iop.org/article/10.1088/1755-1315/1/1/012035/pdf The structure of the lower ABL over antarctic oasis during the summer], IOP Conf. Series: Earth and Environmental Science 1 (2008) 012035 doi:10.1088/1755-1307/1/1/012035</div>
<div class="mw-content-ltr">• Bernadette Hince, [https://books.google.co.il/books?id=lJd8_owUxFEC&pg=PA19&lpg=PA19&dq=antarctic+oasis&source=bl&ots=ACtQfhYkfo&sig=naGW-OdBcNsU_8P9h5lyNKXUmgw&hl=sv&ei=FpfrTNW9Ds-UOpK3gFg&sa=X&oi=book_result&ct=result&redir_esc=y#v=onepage&q=antarctic%20oasis&f=false The Antarctic Dictionary: A Complete Guide to Antarctic English], P 19</div>

== קישורים חיצוניים ==

== הערות שוליים ==

*
קטגוריה:מערב אנטארקטיקה
קטגוריה:מזרח אנטארקטיקה
קרחון סורסדאל

קרחון סורסדל או קרחון סרסדאל (באנגלית: Sørsdal Glacier) הוא קרחון מחורץ פנים, בחוף אינגריד כריסטנסן, בארץ הנסיכה אליזבת שבאנטארקטיקה. 

אורכו של הקרחון 28 קילומטרים. 

הקרחון זורם לכיוון מערב, מדרום לפיורד קרוק ולגבעות וסטפולד. 

הקרחון נשפך בלשון קרח בולטת אל תוך מפרץ פרידז.

== היסטוריה ==
=== גילוי הקרחון ===

הקרחון התגלה בפברואר 1935 על ידי משלחת נורווגית תחת פיקודו של רב החובל קלריוס מיקלסן. 

=== מקור השם ===

מיקלסן קרא לקרחון על שמו של ליפ סורסדאל (Lief Sørsdal) - רופא השיניים של משלחתו, שירד עימו לחוף בקצה הצפונית של גבעות וסטפולד.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14233 קרחון סרסדאל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13698&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סרסדאל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

סרסדאל
סרסדאל
אליפות העולם בהוקי קרח 2020

אליפות העולם בהוקי קרח 2020 הייתה טורניר אליפות העולם בהוקי קרח, שנועד להיערך בציריך ובלוזאן שבשווייץ, בחסות פדרציית ההוקי קרח הבינלאומית, והייתה אמורה להיות האליפות ה-84 במספר. הטורניר נועד להתחיל ב-8 במאי והיה אמור להסתיים במשחק הגמר ב-24 במאי 2020. זו הייתה אמורה להיות הפעם ה-11 בה שווייץ מארחת את אליפות העולם (כולל אולימפיאדת סנט מוריץ (1928) שנחשבת רשמית גם לאליפות עולם), והפעם הראשונה מאז 2009.

פדרציית ההוקי קרח הבינלאומית הכריזה על שווייץ כמארחת האליפות ב-15 במאי 2015, יחד עם הכרזת מארחות האליפות למספר שנים קדימה. ב-21 במרץ 2020 הכריזה פדרציית ההוקי קרח הבינלאומית על ביטול האליפות עקב מגפת הקורונה.

== אולמות ==
{| class="wikitable" style="text-align: center; margin-bottom: 10px;"
|ציריך
|לוזאן
|-
| האלנשטדיוןקיבולת: 11,200
| וודואז ארנהקיבולת: 10,000
|-
| 200x200 פיקסלים
| 200x200 פיקסלים
|}

==שלב הבתים==
===בית א'===
{| class="wikitable" style="text-align: center;"
|-
!colspan=10|בית א' (לוזאן)
|-
!width=185|קבוצה
!width=20|משחקים
!width=20|ניצחונות
!width=20|ניצחונות בהארכה
!width=20|הפסדים בהארכה
!width=20|הפסדים
!width=20|שערים לטובת
!width=20|שערים נגד
!width=20|נקודות
|- bgcolor=#ccffcc
|align=right| קנדה
|0||0||0||0||0||0||0||0
|- bgcolor=#ccffcc
|align=right| שוודיה
|0||0||0||0||0||0||0||0
|- bgcolor=#ccffcc
|align=right| צ'כיה
|0||0||0||0||0||0||0||0
|- bgcolor=#ccffcc
|align=right| גרמניה
|0||0||0||0||0||0||0||0
|-
|align=right| סלובקיה
|0||0||0||0||0||0||0||0
|-
|align=right| דנמרק
|0||0||0||0||0||0||0||0
|-
|align=right| בלארוס
|0||0||0||0||0||0||0||0
|- bgcolor=#ffcccc
|align=right| בריטניה
|0||0||0||0||0||0||0||0
|}

===בית ב'===
{| class="wikitable" style="text-align: center;"
|-
!colspan=9|בית ב' (ציריך)
|-
!width=185|קבוצה
!width=20|משחקים
!width=20|ניצחונות
!width=20|ניצחונות בהארכה
!width=20|הפסדים בהארכה
!width=20|הפסדים
!width=20|שערים לטובת
!width=20|שערים נגד
!width=20|נקודות
|- bgcolor=#ccffcc
|align=right| רוסיה
|0||0||0||0||0||0||0||0
|- bgcolor=#ccffcc
|align=right| פינלנד
|0||0||0||0||0||0||0||0
|- bgcolor=#ccffcc
|align=right| ארצות הברית
|0||0||0||0||0||0||0||0
|- bgcolor=#ccffcc
|align=right| שווייץ (מארחת)
|0||0||0||0||0||0||0||0
|-
|align=right| לטביה
|0||0||0||0||0||0||0||0
|-
|align=right| נורווגיה
|0||0||0||0||0||0||0||0
|-
|align=right| איטליה
|0||0||0||0||0||0||0||0
|- bgcolor=#ffcccc
|align=right|קזחסטן
|0||0||0||0||0||0||0||0
|}

==קישורים חיצוניים==

* 

==הערות שוליים==

קטגוריה:אליפות עולם בהוקי קרח
קטגוריה:2020 בספורט
קטגוריה:ציריך: תחרויות ספורט
סופיה, נסיכת ליכטנשטיין

סופיה, נסיכת ליכטנשטיין (בגרמנית: Sophie von Liechtenstein; 11 ביולי 1837 – 25 בספטמבר 1899) הייתה בתו של אלויס השני, נסיך ליכטנשטיין ואשתו של קרל, נסיך לוונשטיין-ורטהיים-רוזנברג.

==ביוגרפיה==
סופיה נולדה ב-11 ביולי 1837 בווינה, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל.

ב-4 במאי 1863 התחתנה סופיה עם קרל, נסיך לוונשטיין-ורטהיים-רוזנברג, ממנו נולדו לה שמונה ילדים. ב-25 בספטמבר 1899 מתה סופיה בזלצבורג, ולאחר מותה ויתר בעלה על זכויותיו והפך לנזיר דומיניקני.

==משפחתה==
ב-4 במאי 1863 התחתנה סופיה עם קרל, נסיך לוונשטיין-ורטהיים-רוזנברג, ממנו נולדו לה שמונה ילדים:
* פרנציסקה, נסיכת לוונשטיין-ורטהיים-רוזנברג (1864–1930).
* אדלהייד, נסיכת לוונשטיין-ורטהיים-רוזנברג (1865–1941), התחתנה עם הרוזן אדלברט יוזף פון שונבורן.
* אגנס, נסיכת לוונשטיין-ורטהיים-רוזנברג (1866–1954).
* יוזף, נסיך הכתר של לוונשטיין-ורטהיים-רוזנברג (1868–1870).
* מריה תרזה, נסיכת לוונשטיין-ורטהיים-רוזנברג ( 1870–1935), התחתנה עם בן דודה מיגל, דוכס ברגנסה.
* אלויס, נסיך לוונשטיין-ורטהיים-רוזנברג השביעי (1871–1952), התחתן עם יוזפינה קינסקי, רוזנת וצ'יניץ וטטאו.
* אנה, נסיכת לוונשטיין-ורטהיים-רוזנברג (1873–1936), התחתנה עם פליקס, נסיך שוורצנברג.
* יוהנס בפטיסט, נסיך לוונשטיין-ורטהיים-רוזנברג (1880–1956), התחתן עם הרוזנת אלכסנדרה פון ברנסטורף.

==אילן יוחסין==

==קישורים חיצוניים==

קטגוריה:בית ליכטנשטיין
קטגוריה:ילידות 1837
קטגוריה:נפטרות ב-1899
מייקל אדמס (כדורסלן)

מייקל אדמס (באנגלית: Michael Adams; נולד ב-19 בינואר 1963) הוא כדורסלן עבר אמריקאי, אשר שיחק בליגת ה-NBA בין השנים 1985–1996. ממוצעיו הכוללים לאורך קריירת ה-NBA הם 14.7 נקודות, 2.9 ריבאונדים, 6.4 אסיסטים ו-1.7 חטיפות למשחק.

==קריירת מכללות==
אדמס נולד בעיר הרטפורד שבקונטיקט, ובין השנים 1981–1985 למד בבוסטון קולג'. בעונתו הראשונה בקבוצת הכדורסל של האוניברסיטה העפיל עמה לשלב רבע הגמר של טורניר אליפות המכללות (NCAA Elite Eight), בו הפסידו מול אוניברסיטת יוסטון בה שיחקו האקים אולאג'ואן וקלייד דרקסלר. ב-3 העונות הבאות בבוסטון קולג' קלע 16.3 נקודות בממוצע למשחק, ובשתיים מתוכן הוביל את הקבוצה לשמינית גמר אליפות המכללות (1983 ו-1985).

==קריירת משחק==
בדראפט ה-NBA{{כ}} 1985 נלקח אדמס בבחירה ה-66 על ידי סקרמנטו קינגס, אך כבר לאחר 18 משחקים שוחרר מהקבוצה. בעונת שיחק עבור וושינגטון בולטס, וקלע במדיה 7.2 נקודות למשחק כשחקן ספסל.

לקראת עונת הועבר בטרייד לדנוור נאגטס. ב-3 עונותיו הראשונות בדנוור ביסס את מעמדו כשחקן מוביל עם ממוצעים של 15.9 נקודות ו-6.3 אסיסטים למשחק, וסייע לנאגטס להעפיל לשלב הפלייאוף בכל 3 העונות. בעונת שבר את שיא ה-NBA למספר שלשות בעונה, עם 166, ובעונה העוקבת שמר על תארו כ"מלך השלשות" כשקלע 158. בעונת , עם עזיבתם של כוכבי הקבוצה אלכס אינגליש ופאט ליבר, רשם את עונתו האישית הטובה ביותר כאשר קלע 26.5 נקודות (שישי בליגה) ומסר 10.5 אסיסטים (שלישי בליגה) בממוצע למשחק, אך קבוצתו סיימה את העונה במקום האחרון באזור המערבי, עם מאזן 20–62. ב-23 במרץ 1991 קלע שיא קריירה של 54 נקודות במשחק הנאגטס מול מילווקי באקס.

ביוני 1991, לאחר 4 עונות בדנוור, הועבר בטרייד בחזרה לבולטס בתמורה לבחירה השמינית בדראפט 1991. בעונת נבחר להשתתף במשחק האולסטאר בפעם היחידה בקריירה, לאחר שרשם ממוצעים של 18.1 נקודות ו-7.6 אסיסטים למשחק, אולם בשתי העונות הבאות הציג יכולת מאכזבת עם כ-13.5 נקודות למשחק. ב-3 עונותיו בוושינגטון רשמה הקבוצה מאזן מצטבר של 71 ניצחונות לעומת 175 הפסדים (28.9%).

בקיץ 1994 נשלח בטרייד לשארלוט הורנטס, במדיה שיחק בשתי העונות הבאות, שהיו האחרונות בקריירה שלו בטרם פרש ממשחק.

==קריירת אימון==
בין השנים 1999–2007 שימש כעוזר מאמן בקבוצת ריצ'מונד רית'ם מ"ליגת הכדורסל הבינלאומית" (1999–2000), בוונקובר/ממפיס גריזליס מה-NBA (2000–2002) ובקבוצת הכדורסל של אוניברסיטת מרילנד (2005–2007), וכמאמן הראשי של וושינגטון מיסטיקס מליגת ה-WNBA (2004).

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קונטיקט: כדורסלנים
קטגוריה:כדורסלני בוסטון קולג'
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני וושינגטון בולטס
קטגוריה:כדורסלני דנוור נאגטס
קטגוריה:כדורסלני שארלוט הורנטס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:אמריקאים שנולדו ב-1963
אחסאן חאג'-ספי

אחסאן חאג'-ספי (בפרסית: احسان حاج‌صفی; נולד ב-25 בפברואר 1990) הוא כדורגלן איראני המשחק בעמדת המגן השמאלי בקבוצת א.א.ק. אתונה.

==קריירת מועדונים==
חאג'-ספי התחיל את הקריירה שלו בזוב אהן אליה הצטרף בגיל 10 ובגיל 16 הצטרף למחלקת הנוער של ספאהאן. חאג'-ספי השתתף עם הקבוצה הבוגרת בגביע העולם לקבוצות 2007, בו רשם שתי הופעות. ביוני הושאל לעונה וחצי לטרקטור סאזי, אך בינואר חזר לספאהאן. באוגוסט חאג'-ספי היה קרוב לחתימה עם פולהאם, אך העסקה לא יצאה לפועל לאחר שלא הצליח לקבל היתר עבודה.

ב-30 באוגוסט 2015 חאג'-ספי חתם לשנתיים בפ.ס.וו. פרנקפורט מהבונדסליגה השנייה. ב-13 בספטמבר 2015 ערך את הופעת הבכורה שלו בקבוצה, במשחק הליגה נגד איינטרכט בראונשוויג. ב-2 במרץ 2016 חאג'-ספי הבקיע את שער הבכורה שלו בקבוצה בתיקו 3-3 נגד דיסבורג.

בקיץ חאג'-ספי חזר לאיראן וחתם בספאהאן.

ב-24 ביוני 2017 חאג'-ספי חתם לשנתיים בפאניוניוס מליגת העל היוונית. ב-13 ביולי, חאג'-ספי ערך את הופעת הבכורה שלו בקבוצה במשחק במסגרת מוקדמות הליגה האירופית נגד גוריצה.

ב-29 בדצמבר 2017 חאג'-ספי חתם באולימפיאקוס לשלוש שנים תמורת 600 אלף אירו.

ב-2 בספטמבר 2018 חתם לשלוש שנים בטרקטור סאזי.

ב-2 באוגוסט 2021, חאג'סאפי חזר ליוון וחתם בא.א.ק אתונה.

==קריירה בינלאומית==
בצעירותו, חאג'-ספי שיחק בנבחרות הנוער של איראן. ב-25 במאי 2008 חאג'-ספי ערך את הופעת הבכורה שלו בנבחרת איראן במשחק ידידות נגד , בו ניצחה איראן 2–3 וחאג'-ספי אף בישל שני שערים. ב-11 באוגוסט 2008, חאג'-ספי הבקיע את שער הבכורה שלו בנבחרת בניצחון 1–4 נגד . במרץ ענד לראשונה את סרט הקפטן.

ב-10 באוגוסט 2017 חאג'-ספי הושעה מהנבחרת ביחד עם חברו מסעוד שוג'אעי, עקב נטילתם חלק במשחק קבוצתם, פאניוניוס, נגד מכבי תל אביב.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

==תארים==
; ספהאן
*גביע חאזפי: , , 

; נבחרת איראן
*גביע מערב אסיה: 

; אישיים
*הכדורגלן הצעיר של העונה בליגת העל האיראנית: 
*מלך הבישולים בליגת העל האיראנית: (13), (11), (8)
*נבחרי העונה בליגת העל האיראנית: , 

==קישורים חיצוניים==

==הערות שוליים==

קטגוריה:מגני כדורגל איראנים
קטגוריה:כדורגלנים איראנים
קטגוריה:כדורגלני ספהאן
קטגוריה:כדורגלני טרקטור
קטגוריה:כדורגלני פ.ס.וו. פרנקפורט
קטגוריה:כדורגלני פאניוניוס
קטגוריה:כדורגלני אולימפיאקוס
קטגוריה:כדורגלני א.א.ק. אתונה
קטגוריה:כדורגלני נבחרת איראן
קטגוריה:כדורגלני גביע אסיה 2011
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים איראנים בגרמניה
קטגוריה:ספורטאים זרים ביוון
קטגוריה:איראנים שנולדו ב-1990
מוניר מוחמדי

מוניר מוהנד מוחמדי אל-כאג'ווי (בערבית: منير مهند محمدي الكاجوي; נולד ב-10 במאי 1989) הוא כדורגלן מרוקאי-ספרדי המשחק בעמדת השוער באל-וחדה.

==קריירת מועדונים==
מוניר נולד במלייה שבספרד להורים ממוצא מרוקאי. מוניר התחיל לשחק כדורגל בקבוצת הנוער של גויו ריו ובגיל 17 עבר לסאוטה. ב-29 בינואר 2009 מוניר חתם באלמריה ב' מהליגה השלישית בספרד.

בקיץ חתם מוניר במלייה ב'. אחרי עונה אחת, מוניר הצטרף לקבוצה הראשונה ששיחקה בליגה השלישית.

ב-17 ביוני 2014 חתם מוניר בנומנסיה מהליגה השנייה. ב-11 בספטמבר מוניר ערך את הופעת הבכורה שלו בקבוצה בתיקו 1-1 נגד לגנס, בו גם עצר שני פנדלים.

ב-19 ביולי 2018 חתם במאלגה.

ב-5 בספטמבר 2020 חתם מוניר בהטאייספור מליגת העל הטורקית.

==קריירה בינלאומית==
בשנת החליט מוניר לנצל את שורשיו המרוקאים ולייצג את נבחרת מרוקו. ב-9 במרץ 2015 ערך מוניר את הופעת הבכורה שלו בנבחרת בהפסד 1-0 ל.

מוניר השתתף עם הנבחרת בגביע אפריקה לאומות 2017, מונדיאל 2018 וגביע אפריקה לאומות 2019.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

==קישורים חיצוניים==

== הערות שוליים ==

קטגוריה:כדורגלנים מרוקאים
קטגוריה:כדורגלנים ספרדים
קטגוריה:שוערי כדורגל מרוקאים
קטגוריה:שוערי כדורגל ספרדים
קטגוריה:כדורגלני נומנסיה
קטגוריה:כדורגלני מאלגה
קטגוריה:כדורגלני הטאייספור
קטגוריה:כדורגלני אל-ווחדה (מכה)
קטגוריה:כדורגלני נבחרת מרוקו
קטגוריה:ספרדים ממוצא מרוקאי
קטגוריה:ספורטאים מרוקאים בטורקיה
קטגוריה:ספורטאים מרוקאים בערב הסעודית
קטגוריה:ספורטאים ספרדים בטורקיה
קטגוריה:ספורטאים ספרדים בערב הסעודית
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלנים מרוקאים באולימפיאדת פריז (2024)
קטגוריה:ספרדים שנולדו ב-1989
קטגוריה:מרוקאים שנולדו ב-1989
דוארטה נונו, דוכס ברגנסה

דוארטה נונו, דוכס ברגנסה (בפורטוגזית: Duarte Nuno de Bragança; 23 בספטמבר 1907 - 24 בדצמבר 1976) היה התובע המיגליסטי לכס המלוכה של פורטוגל בין השנים 1920–1976, והוא השתמש בתואר דוכס ברגנסה.

==ביוגרפיה==
דוארטה נונו נולד ב-23 בספטמבר 1907 בזיבנשטיין, למיגל, דוכס ברגנסה, בנו של מיגל הראשון, מלך פורטוגל, ולמריה תרזה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג וסופיה, נסיכת ליכטנשטיין. על פי חוק הגירוש הפורטוגלי של 1834 והחוקה של 1838, נאסר על משפחתו להיכנס לפורטוגל, אולם הם כן החזיקו באזרחות פורטוגזית. בשנת 1919 מת אחיו פרנסיסקו ז'ואאו, נסיך ברגנסה, ובשנת 1920 ויתר אביו על טענותיו כמלך פורטוגל, לאחר מריבות עם בנו הבכור (שהתחתן בנישואים מורגנטיים עם יורשת אמריקאית), לטובת בנו השלישי, דוארטה נונו, שהיה אז בן 13.

בשנת 1920 מת אפונסו, דוכס פורטו, דודו של מנואל השני, מלך פורטוגל, ללא ילדים, ובעקבות כך נחתם הסכם בשנת 1922 בין אביו למנואל השני, שבו הוסכם כי לאחר מותו של מנואל השני, שהיה חשוך בנים, יעברו זכויות הירושה וראשות בית ברגנסה לדוארטה נונו, ואכן, לאחר מותו של מנואל השני בשנת 1932, הפך דוארטה נונו לטוען לכתר המלוכה הפורטוגזי.

דוארטה נונו סיים את לימודי התיכון שלו ברגנסבורג, ולאחר מכן הוא קיבל תואר במדעי החקלאות מאוניברסיטת טולוז. למרות שהיה אסור לו להיכנס לפורטוגל, בשל חוק הגלות נגד צאצאי מיגל הראשון, הוא ביקר במדינה בסתר בשנת 1929.

ב-15 באוקטובר 1942 התחתן דוארטה נונו עם מריה פרנסיסקה, נסיכת אורליאן-ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ, ובכך איחד למעשה את שני הענפים היריבים של בית ברגנסה.

בשנת 1950 בוטלו חוקי הגירוש נגדו, אולם בשל תאונת דרכים קשה הוא עבר להתגורר בפורטוגל רק בשנת 1952. בשנת 1951 בעקבות מותו של הנשיא אוסקר כרמונה, ניסה דוארטה נונו להביא להחזרת המונרכיה בפורטוגל, אולם המהלך נכשל בשל התנגדותו של סלזר. בשנת 1968 מתה אשתו, וב-24 בדצמבר 1976 מת דוארטה נונו בביתו בליסבון, ובנו דוארטה פיו, דוכס ברגנסה ירש את תאריו.

== משפחתו ==
ב-15 באוקטובר 1942 התחתן דוארטה נונו עם מריה פרנסיסקה, נסיכת אורליאן-ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ, ממנה נולדו לו שלושה ילדים:
* דוארטה פיו, דוכס ברגנסה (נולד ב-1945).
* האינפנטה מיגל, דוכס ויזאו (נולד ב-1946).
* האינפנטה אנריקה, דוכס קוימברה (1949–2017).

==אילן יוחסין==

==קישורים חיצוניים==

קטגוריה:בית ברגנסה
קטגוריה:אבירי מסדר גיזת הזהב
קטגוריה:פורטוגזים שנולדו ב-1907
קטגוריה:נפטרים ב-1976
אייקוום אודו

אייקוום אודו אוטין (באנגלית: Ikouwem Udo Utin; נולד ב-11 בנובמבר 1999) הוא כדורגלן ניגרי המשחק בעמדת המגן השמאלי בקבוצת מרסה.

==קריירה==
אודו התחיל את הקריירה שלו באקדמית הכדורגל אלסקה וממנה עבר לזו של אנימבה. בשנת אודו ערך את הופעת הבכורה שלו בקבוצה הבוגרת. בפברואר נבחר לכדורגלן הצעיר של השנה בניגריה.

ב-5 במאי 2019 אודו חתם לארבע שנים במכבי חיפה מליגת העל. ב-25 בספטמבר 2019 ערך את הופעת הבכורה שלו בליגה בניצחון קבוצתו 3–0 על מכבי נתניה.

ביולי , הושאל לבני סכנין עד לסיום העונה. בסכנין, רשם 9 הופעות.

ב-4 בספטמבר 2021, אודו עבר לסלאבן בלופו מליגת העל הצ'כית.

===קריירת נבחרות===
אודו הוא חלק מסגל נבחרת ניגריה בכדורגל עד גיל 20 ואף נכלל סגל הנבחרת לקראת גביע העולם בכדורגל עד גיל 20 של שנת 2019. הוא השתתף בתחרות עצמה בה נבחרת הודחה בשלב הפלייאוף. ב-28 בינואר 2018 אודו ערך את הופעת הבכורה שלו בנבחרת הבוגרת בניצחון 2–1 על .

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:מגני כדורגל ניגרים
קטגוריה:כדורגלני אנימבה
קטגוריה:כדורגלני מכבי חיפה
קטגוריה:כדורגלני בני סכנין
קטגוריה:כדורגלני סלאבן בלופו
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים זרים בקרואטיה
קטגוריה:ניגרים שנולדו ב-1999
ניקולה מילנקוביץ'

ניקולה מילנקוביץ (בסרבית: Никола Миленковић; נולד ב-12 באוקטובר 1997) הוא כדורגלן סרבי המשחק בעמדת הבלם ולעיתים כמגן ימני בקבוצת נוטינגהאם פורסט ובנבחרת סרביה.

==קריירת מועדונים==
מילנקוביץ' התחיל את הקריירה שלו במחלקת הנוער של פרטיזן בלגרד. עם הצטרפותו לקבוצה הבוגרת, הושאל לטלאופטיק בה שיחק שנה ועם חזרתו לקבוצה חתם לחמש שנים בקבוצה. ב-10 באפריל 2016 מילנקוביץ' ערך את הופעת הבכורה שלו בקבוצה במשחק הליגה נגד מלאדוסט לוצ'אני. את שער הבכורה שלו בקבוצה הבוגרת במשחק הליגה נגד וויבודינה נובי סאד, שהיה גם השער ה-100 של קבוצתו בכל המסגרות באותה עונה. בפברואר , נבחר כאחד מ-30 שחקני הנוער הטובים בעולם על ידי העיתון האיטלקי, "לה גצאטה דאלו".

ב-24 במאי 2017 פורסם כי מילנקוביץ' יעבור לפיורנטינה מהסרייה א' תמורת 5.1 מיליון אירו. ב-22 בדצמבר 2017 ערך את הופעת הבכורה שלו בקבוצה במשחק הליגה נגד קליארי.

ב-18 ביולי 2024 חתם מילנקוביץ' בנוטינגהאם פורסט.

==קריירה בינלאומית==
בצעירותו, מילנקוביץ' שיחק בנבחרות הצעירות של סרביה. ב-29 בספטמבר 2016 מילנקוביץ' ערך את הופעת הבכורה שלו בנבחרת הבוגרת בהפסד 0–3 ל. מילנקוביץ' נכלל בסגל הנבחרת לקראת מונדיאל 2018.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

==תארים==
; פרטיזן בלגרד
*ליגת העל הסרבית: 
*הגביע הסרבי: , 

==קישורים חיצוניים==

== הערות שוליים ==

קטגוריה:כדורגלנים סרבים
קטגוריה:בלמי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני פיורנטינה
קטגוריה:כדורגלני נוטינגהאם פורסט
קטגוריה:כדורגלני נבחרת סרביה
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:סרבים שנולדו ב-1997
ויסקי קוואליר

ויסקי קוואליר (באנגלית: Whiskey Cavalier) היא סדרת פעולה המשולבת בדרמה קומית אמריקאית. הסדרה עוקבת אחרי מספר מרגלים שהפכו לצוות אחד, הנוסע למשימות מיוחדות ברחבי העולם. הסדרה עוקבת אחרי המשימות ואחרי הדינמיקה הפנימית, התככים והאהבות בתוך הצוות. הסדרה הופקה ושודרה על ידי רשת הטלוויזיה ABC.

==סקירת הסדרה==

==עלילת הסדרה==
הסדרה עוקבת אחר סוכן מיוחד של ה-FBI, ויל צ'ייס, המוכר בכינויו "ויסקי קוואליר", הנשלח למשימה מורכבת לאחר שנפרד מארוסתו שבגדה בו עם חבר שלו. במהלך המשימה הוא נתקל בסוכנות CIA קרה ונחושה, פרנקי טראוברידג', שמפריעה לו במשימה כדי להצליח במשימה שלה. לאחר שהשניים נלחמים לאורך זמן הם הופכים לצוות בין-משרדי ורב תחומי שמנסה להפיל ארגון מושחת. הסדרה עוקבת אחר היריבויות, התככים, המשימות והמתח הרומנטי שבאוויר.

==הפקה==
הסדרה עלתה לשידור ב-24 בפברואר 2019, ונגמרה ב-22 במאי 2019. ב-12 במאי 2019 החליטה רשת הטלוויזיה ABC שלא להמשיך את הסדרה לעונה שנייה, אך עקב מחאת קהל הצופים הודיעו כי ישקלו את העניין בהמשך. ב-26 במאי 2019 הודיעה הרשת באופן סופי כי הסדרה לא תחודש לעונה נוספת.

==שחקנים==
* סקוט פולי – ויל צ'ייס, סוכן FBI המכונה "ויסקי קוואליר" שנפרד מארוסתו. לחם בשורות המארינס בעיראק.
* לורן כהן – פרנקי טראוברידג', סוכנת CIA קרה ומחושבת.
* אנה אורטיז – סוזן סמפסון, פרופילאית בכירה ב-FBI.
* ויר דאס – ג'יי דאטה, סוכן CIA, מפתח וממציא.
* טיילר ג'יימס ויליאמס – אדגר סטנדיש, אנליסט בכיר ב-NSA.
* ג'וש הופקינס – ריי פרינס, סוכן מיוחד של ה-FBI.
* דילן וולש – אלכס אולרמן, סוכן FBI בכיר לשעבר שנתפס עקב פרשות שחיתות ונמלט.
* מריקה דומינז'יק – טינה, בת זוגו של סטנדיש.
* אופליה לוביבונד – אמה דייוויס, סוכנת MI6. בת זוגו של צ'ייס.

==קישורים חיצוניים==
* 

==הערות שוליים==

קטגוריה:ABC: תוכניות וסדרות
קטגוריה:תוכניות טלוויזיה שמתרחשות בניו יורק
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:האחים וורנר: סדרות טלוויזיה
קורונט בוהק-זנב

קורונט בוהק-זנב (שם מדעי: Boissonneaua flavescens) הוא מין עוף טרופי בן למשפחת הקוליבריים החי ביערות אמריקה הדרומית באקוודור, קולומביה וצפון ונצואלה למורדות הרי האנדים.
== מאפיינים ==
קוליברי זה בינוני בגודלו ואורכו 13.2-13.5 ס"מ ומשקלו כ-8–9 גרם. הקוליברי בעל מקור מחודד ושחור המותאם לכינוס לתוך צינורות של פרחים מהם הוא שותה צוף, אם כי הוא קצר ביחס למיני קוליברים אחרים. הוא בעל נוצות ירוקות, גרון וסנטר ירוקים כהים וכנפיים וזנב כהים מבחוץ ובעלי גוון צהוב עז מבפנים. אזורים לבנים על גופם נמצאים על הבטן, הרגליים, הכתפיים וחלק מהפנים. הנקבות מעט יותר לבנות מהזכרים.

הקוליברי מזמזם באזורי החופה של יערות הגשם ויערות עננים עד לגובה 1,500-2,400 מ', בהם הוא מרפרף בכנפיו לחפש צוף. הוא ניזון ממיני פרחים בעלי פתח קצר והוא מכופף מעט את כנפיו למשך 2–3 שניות תוך כדי היניקה. לעיתים הוא נראה לצד מיני קוליברים אחרים אך הוא נחשב לאגרסיבי ויתקוף מתחרים על הצוף היקר שלו, לרבות את בני מינו.

== תת-מינים ==
* Boissonneaua flavescens flavescens
* Boissonneaua flavescens tinochlora

==קישורים חיצוניים==

== הערות שוליים ==

קטגוריה:קוליבריים
קטגוריה:קולומביה: עופות
שועל-מעופף אדום קטן

שועל-מעופף אדום קטן (שם מדעי: Pteropus scapulatus) הוא מין של עטלף ממשפחת עטלפי הפירות החי בטבע באזורים טרופיים בצפון-מזרח אוסטרליה.
== מאפיינים ==
השועל-המעופף הוא מהגדולים שבעטלפים והוא קרובו של המין שועל-מעופף אפור-ראש. הוא מגיע לאורך 125-200 מ"מ, מוטת כנפיים של 120-150 ס"מ ומשקל ממוצע של 300-600 גרם. עטלף זה בעל פרווה קצרה אדומה-חומה עם ראש אפור והוא בעל כנפיים ארוכות עשויות קרום עור והוא חסר זנב. הוא בעל ראש גדול ועיניים זהובות וגדולות ואוזניים ורודות ארוכות ומחודדות. 

העטלף מעופף עם כנפיו הארוכות בקבוצות גדולות לאורך יערות ומחפש פרחים ופירות עצים כמו אקליפטוס, עצי Melaleuca ו-Corymbia אותם הוא מאביק בתמורה לצוף. כאשר התנאים טובים מתאספים להקות רבות של עטלפים, לעיתים מעל 100 אלף לאותו אזור. להקת העטלפים הגדולה מושכת בתורה טורפים שונים: עיטמים לבני חזה, פיתוני שטיחים ותניני מים מתוקים האורבים מתחת למים וחוטפים עטלפים צמאים.

תקופת הרבייה אצלו מאוחרת יותר ממרבית עטלפי הפרי - עד 6 חודשים יותר מאוחר באזור אפריל ומאי. הסיבה לכך הוא כדי למנוע את הגורים (כל עטלף יולד צאצא אחד) לטמפרטורות הקיץ הגבוהות. עטלפים בקיץ האוסטרלי מתקבצים יחדיו מתחת לענפים וחוסכים באנרגיה כדי להימנע ממכת חום, לעיתים בכמויות עצומות על אותו העץ. באזורים בהם אנשים הפריעו לעטלפים במנוחה מאות מהם מתו עקב התחממות יתר.

==קישורים חיצוניים==

==הערות שוליים==

קטגוריה:עטלפי פרי
קטגוריה:אוסטרליה: יונקים
קטגוריה:בעלי חיים שתוארו ב-1862